શહેરમાં દારૂ જુગારના કેસો કરવા અંગે પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા, એસીપી ક્રાઇમ સરવૈયાની સૂચનાથી ડીસીબી પીઆઇ એચ એમ ગઢવીના માર્ગદર્શન હેઠળ પીએસઆઇ એચ બી ધાંધલ્યા અને તેમની ટિમ પેટ્રોલીંગમાં હતી દરમિયાન રઘુવીરસિંહ વાળા અને સિધ્ધરાજસિંહ જાડેજાને મળેલી બાતમી આધારે રાજેશભાઈ બાળા, પ્રદીપસિંહ જાડેજા, ઇંદ્રજીતસિંહ ગોહિલ, અશોકભાઈ ડાંગરને સાથે રાખીને જામનગર રોડ નાગેશ્વર સોસાયટીના બસ સ્ટેન્ડ પાસે વોચ ગોઠવી બાતમીવાળી બોલેરો પીકઅપ વાન પસાર થતા તેને અટકાવી જડતી લેતા તેમાંથી દારૂની 1080 બોટલ મળી આવતા ચાલક દૂધસાગર રોડ આકાશદીપ સોસાયટીના મહમદશા ગુલામશા શેખ નામના શખ્સની ધરપકડ કરી હતી પોલીસે 3,24,000નો દારૂ, 5 લાખની કાર અને એક ફોન સહીત 8,32,000નો મુદામાલ કબ્જે કર્યો હતો તેની પૂછપરછ કરતા તેને કોઈ જાકીટવાળો શખ્સ પડધરી ટોલનાકા પાસેથી કારનો કબ્જો આપ્યો હતો અને માધાપર ચોકડીએ તેની પાસેથી કોઈ શખ્સ કાર લઇ લેશે તેવું જણાવ્યું હતું પરંતુ રાજકોટ પહોંચે તે પૂર્વે જ ડીસીબીએ દબોચી લીધો હતો વધુ તપાસ અર્થે રિમાન્ડ મેળવવા તજવીજ હાથ ધરી છે પીએસઆઇ પી એમ ધાખડા અને તેમની ટિમ પેટ્રોલિંગમાં હતી દરમિયાન યુવરાજસિંહ ઝાલા, નગીનભાઈ ડાંગર અને હિરેનભાઈ આહીરને મળેલી બાતમી આધારે વિરેન્દ્રસિંહ ઝાલા, મયુરભાઈ પટેલ, કુલદીપસિંહ જાડેજા, સંજયભાઈ રૂપાપરા, પ્રદીપસિંહ સહિતના સ્ટાફે બાતમી આધારે રાજકોટ ગોંડલ ચોકડીએ દરોડો પાડી બે ઇકો કાર ઝડપી લીધી હતી આ બંને કારની જડતી લેતા તેમાંથી દારૂની 84 બોટલ મળી આવતા જામનગર જવાહરનગરમાં રહેતા હનીફ ઇશાકભાઈ મલેક અને આજી ડેમ માંડાડુંગર દેવકીનંદન સોસાયટીમાં રહેતા રાજેશ જશવંતભાઈ સોલંકીની ધરપકડ કરી દારૂ, બે કાર અને બે ફોન સહીત 5,22,580 રૂપિયાનો મુદામાલ કબ્જે કર્યો હતો આ બંને જૂનાગઢથી દારૂનો જથ્થો લઇ આવ્યા હોવાની કબૂલાત આપતા પોલીસે રિમાન્ડ મેળવવા તજવીજ હાથ ધરી છે.